— Я з задавальненнем працую над праграмай новага фестывалю, — зазначае дырэктар Цэнтра культуры Алена Салагубава. — І рада, што знайшла з маэстра агульную мову. Для нас Ігар Міхайлавіч не проста земляк, ён наш сябра і дарадца. І нам вельмі хочацца, каб нешта знакавае, вытканае з яго імем, успыхнула і ў нашай Мар’інай Горцы. Тым больш што не за гарамі слаўны юбілей народнага артыста СССР і Беларусі.